**SIGULDAS SPORTA SKOLAS ATBALSTA BIEDRĪBAS**

**BASKETBOLA PRASMJU KONKURSS**

**“SKILL CHALLANGE SIGULDA 2022’’**

**NOLIKUMS**

1. **Mērķi un uzdevumi.**
   * Popularizēt basketbolu gan Siguldā un tās novadā, gan arī Latvijas robežās;
   * Noskaidrot labākos, veiklākos un precīzākos meistarības konkursa dalībniekus Siguldā, tās novadā un Latvijā.
2. **Laiks un vieta.**
   * Turnīrs norisināsies 3 posmos (15.04.; 04.05.; 01.06.) Siguldas sporta skolā (Gāles iela 29). Sacensību sākums plkst.10:00
   * 2013.gadā dzimušie un jaunāki 10:00
   * 2012.gadā dzimušie 12:30
   * 2011.gadā dzimušie 15:00
3. **Dalībnieki.**

* Sacensībās piedalās Siguldas Sporta skolas Basketbola nodaļas audzēkņi un uzaicināto sporta skolu audzēkņi. Maksimālais dalībnieku skaits katrā vecuma grupā – 24.
* Sacensības notiek individuāli, katrs ir atbildīgs par savu rezultātu.
* Dalībnieku vecuma grupas:
* 2011. gadā dzimušie,
* 2012. gadā dzimušie,
* 2013. gadā dzimušie un jaunāki.

1. **Sacensību norise.**

* Katram dalībniekam jāstartē savas sporta skolas formā.
* 1.sacensību kārta – kvalifikācijas stafetes skrējiens – piedalās visi dalībnieki.
* 2.sacensību kārta – izslēgšanas stafetes skrējieni - pēc kvalifikācijas rezultātiem dalībnieki tiek sakārtoti pāros (1-24; 2-23 utt.), katra pāra uzvarētājs turpina sacensības, līdz finālā tiekas labākie no katra izslēgšanas kārtas skrējienu zara.
* Starp stafešu skrējienu kārtām notiks soda metienu konkurss.

1. **Stafetes uzdevumi un to izpilde.**

* Stafete sākas ar signālu, pēc kura jāveic divsoļa metiens no groza apakšas.
* “Asā čūskiņa 1” līkloča dribls kustībā pāri visam laukumam.
* “Trāpīgā acs 1” precīza piespēle mērķī pa gaisu (3 bumbas- 3 iespējas).
* “Precīzais soda metiens” (3 bumbas - 3 iespējas trāpīt soda metienu).
* “Trāpīgā acs 2” precīza piespēle mērķī ar atsitienu pret zemi (3 bumbas- 3 iespējas).
* “Asā čūskiņa 2” līkloča dribls kustībā pāri visam laukumam un jāpabeidz ar divsoļa metienu, bumbai izejot caur tīkliņu, laiks tiek apturēts.

1. **Vietu noteikšana.**

* Vietu noteikšana ir pēc izslēgšanas principa, jo tālāk tiec, jo augstāka vieta.
* Vietu noteikšana būs katram dalībniekam.
* Pēc diviem posmiem būs kopsavilkums un trešajā posmā sāksim bez kvalifikācijas. Kopvērtējums pēc pirmajiem diviem posmiem.

1. **Pieteikumi.**

* Iepriekšējie pieteikumi:
  + līdz 12.04. pirmajam posmam,
  + līdz 02.05. otrajam posmam,
  + līdz 30.05. trešajam posmam.
* Pieteikties var pie organizatora - Kārlis Večens, mob. tālr. 27529616, e-pasts [karlisvecens@gmail.com](mailto:karlisvecens@gmail.com).
* Pieteikumā jābūt audzēkņa;
* Vārds, uzvārds;
* Dzimšanas gads;
* Sporta skola;
* Vecāku tel. nr.

1. **Sacensību vadība.**

* Sacensības organizē Siguldas sporta skolas atbalsta biedrība sadarbībā ar Siguldas Sporta skolu.
* Sacensību galvenais tiesnesis – Kārlis Večens - mob.tel. 27529616

1. **Apbalvošana.**

* 1.-3. vietu ieguvēji stafešu skrējienā un soda metienu konkursā katrā posmā tiek apbalvoti ar medaļu. Kopvērtējuma 1.-3.vietas ieguvēji stafešu skrējienā tiek apbalvoti ar kausu, diplomu un balvām. Sacensību tiesnešiem būs iespēja izvēlēties savu favorītu sacensību gaitā neatkarīgi no iegūtās vietas.
* Visi sacensību dalībnieki saņem sponsoru dāvātās balvas.

1. **Izdevumi.**

* Izdevumus, kas saistīti ar sacensību organizēšanu un apbalvojumiem, sedz Siguldas Sporta skolas atbalsta biedrība. Telpas nodrošina Siguldas Sporta skola.
* Izdevumus, kas saistīti ar dalību sacensībās, sedz sacensību dalībnieki vai viņus komandējošā organizācija.

1. **Citi noteikumi**

* Sacensību dalībnieki un apmeklētāji var tikt fotografēti/ filmēti un foto/ video var tikt publiskoti nekomerciālos nolūkos, masu informācijas līdzekļos un interneta sociālo tīklu kontos.
* Piesakoties sacensībām, dalībnieki piekrīt, ka ir iepazinušies ar nolikumu. Organizatori nav atbildīgi par to, ka dalībnieki nav iepazinušies ar nolikumu.
* Ja kāds no apmeklētājiem pamana sevi pasākuma galerijās un noteikti nevēlas šo foto publiskošanu, lūdzu sazinieties ar sacensību organizatoru.
* Sacensību norises vietā tiks ielaisti sportisti un viņu treneri. Skatītāji drīkstēs uzturēties Sporta skolas tribīnēs. Par audzēkņu kārtību, drošību un veselību atbild treneris.
* Personas datu apstrādes pārzinis ir Siguldas Sporta skolas atbalsta biedrība. Personas datu apstrādes mērķis ir sacensībās iesaistīto personu uzskaite, veikto aktivitāšu un sasniegto rezultātu uzskaite un analīze, kā arī sacensību popularizēšana un rezultātu atspoguļošana medijos.

1. **Covid-19 izplatības ierobežošanas pasākumi**

Sacensību organizatoriem, dalībniekiem, treneriem un citām personām, kas atrodas sacensību norises vietā, ir jāievēro valstī spēkā esošie MK noteikumi “Epidemioloģiskās drošības pasākumi Covid-19 infekcijas izplatības ierobežošanā”.

ŠIS NOLIKUMS IR UZAICINĀJUMS PIEDALĪTIES SACENSĪBĀS!